România vaccinează la un ritm extrem de mic. Câți ani ar dura campania de vaccinare pentru a atinge obiectivul.
Campania de vaccinare a început de 12 zile. În 12 zile numărăm 76.395 de vaccinați, din obiectivul de 150.000. România a vaccinat 0.150% din necesarul de 70% din populație. Dacă ritmul vaccinării nu crește, campania va dura 12 ani. Medicii stomatologi nu se pot înscrie în platforma de vaccinare.
A fost încă o zi cu aproape 5.000 de noi infectări și peste 100 de oameni răpuși de virus. Asta, la 12 zile de la începutul campaniei de vaccinare în România.17.846 de oameni au fost vaccinați astăzi, iar totalul până acum a ajuns la 76.395. Obiectivul inițial a fost de 150.000 de cadre medicale imunizate.Ca să fie și mai clară situația României, putem consulta site-ul timetoherd.com, care ține o evidență a imunizării pe întreaga planetă. Noi am vaccinat 0.150% din necesarul de 70% din populație. În ritmul actual ne-ar mai trebui 4.334 de zile pentru a ne atinge scopul. Cam 12 ani.În continuare critic la adresa autorităților, Laurențiu Belușică, managerul spitalului din Găești scrie pe Facebook: "Tu știi că eu cu o singură linie de vaccinare pot să vaccinez 200-250 de oameni pe zi? Azi mi-ai programat 5." Între timp aflăm că medicii stomatologi nu sunt incluși în prima etapă. Neavând relații contractuale cu CNAS, ei nu sunt obligați să-și facă semnătură digitală. Fără semnătură, nu se pot înscrie în platforma de vaccinare.